Jelle Krol

Jelle Krol (Drachten, 1957) is in Frysk taalkundige, oersetter en frisist. Hy wurke as fakreferint by Tresoar oant syn pinsjoen yn 2025.  Ofskied fan Jelle Krol by Tresoar: de kribbekeurichheden yn de Fryske literatuer, Ljouwerter Krante, 12 augustus 2025 

Krol studearre Ingelsk en Frysk oan de Universiteit Grins. Fan 1983 oant 1990 wie er redakteur fan Trotwaer. 

Yn 1984 brocht er tegearre mei Popke van der Zee in Fryske proaza-oersetting fan it Aldingelske epos Beowulf út. Teffens wie er behelle yn de gearstalling en útjefte fan û.m. de Samle Fersen fan Douwe Tamminga, yn 2011.

Fan 1993 oant 1998 krewearre er foar de minderheidstalen yn Jeropa as bestjoerslid fan it European Bureau for Lesser Used Languages. In kar út syn yn 'e Ljouwerter Krante publisearre resinsjes fan Frysk proaza ferskynde yn 2000 ûnder de titel Swietwei nei de ein.

Yn 2018 ferskynde syn proefskrift Combative Minority Literature Writers in the Aftermath of the Great War, in ferhanneling oer it krewearjen foar emansipaasje fan harren minderheidstaal fan Kalma (Frysk), Saunders Lewis (Welsk), Hugh MacDiarmid (Skotsk) en Rparz Hemon (Bretonsk).

 Keppeling om utens 
 Jelle Krol yn de DBNL

Kategory:Frysk taalkundige
Kategory:Frysk oersetter
Kategory:Oersetter nei it Frysk
Kategory:Frysk boekeredakteur
Kategory:Persoan berne yn Drachten
Kategory:Persoan berne yn 1957